Ráðamenn Vesturlanda funda í Brussel og Berlín í dag og ræða stríðið í Úkraínu. Einn mánuður er liðinn frá að Vladimír Pútín Rússlandsforseti skipaði her sínum að ráðast inn í landið. Volodymr Zelensky, forseti Úkraínu, segir að rússneski herinn hafi notað fosfórsprengur í árásum sínum í morgun.
Samkvæmt alþjóðalögum er óheimilt að nota fosfórsprengjur. Ef hvítur fosfór lendir á húð fólks getur það brunnið inn að beini og valdið eitrun. Volodymyr Zelensky, forseti Úkraínu, fullyrðir að rússneski herinn hafi notað slíkar sprengjur í morgun en hefur ekki lagt fram sannanir þess efnis. Á daglegum upplýsingafundi í morgun sagði talsmaður rússneska hersins að Rússar hefði nú náð fullum yfirráðum yfir borginni Izyum í austurhluta landsins en um hana hefur verið hart barist síðustu daga.
Í dag er mánuður liðinn frá því að Vladimír Pútín, forseti Rússlands, skipaði her sínum að ráðast inn í Úkraínu. Mannréttindastofnun Sameinuðu þjóðanna staðfestir að minnst 977 almennir borgarar hafi verið drepnir í stríðinu, þar af 103 börn.
A month has passed. We withstood six times longer than the enemy had planned, than the Russian command had reported to the Russian president
Zelensky segir Úkraínumenn þegar hafa þolað við mun lengur en stjórnvöld í Rússlandi hafi talið.
Tölur um mannfall rússneska hermanna hafa verið á reiki. Atlantshafsbandalagið telur að allt 15 þúsund rússneskir hermenn hafi fallið. Rússar sjálfir hafa ekki gefið upp tölur um mannfall úr þeirra röðum síðan 2. mars en þá sögðu þeir að 498 hermenn væru fallnir. Þrír mikilvægir leiðtogafundir verða haldnir í dag - á vettvangi NATO, ESB og G7-ríkjanna.
We are waiting for meaningful steps. From NATO, the EU and the G7. We know that the Russians have already begun to lobby their interests.
Zelensky segist bíða þess og vona að samþykkt verði á þessum fundum að taka mikilvæg skref í átt að frekari stuðningi til handa Úkraínu.

Forseti Úkraínu fullyrðir að rússneski herinn hafi beitt fosfórsprengjum í árásum sínum í morgun. Í dag er mánuður frá því Rússar réðust inn í landið. Leiðtogar Atlantshafsbandalagsins sitja á neyðarfundi í Brussel.